У априлу 2003. године, Кејзи је снимила песму -{"True Colours"}-, коју у оригиналу изводи Синди Лопер, а она се нашла на четвртом месту листе АРИА синглова. Коришћена је као тематска песма за Светско првенство у рагбију 2003. године. Кејсин трећи соло албум "Wayward Angel" објављен је 31. маја 2004. године у Аустралији и нашао се на првом месту листе АРИА албума, где је остао наредних пет недеља. Албуму је додељен троструки платинумски сертификат, а на њему су се нашли синглови -{"Hollywood"}-, -{"Pony"}- и -{"Saturated"}-. Кејси је учествовала на хуманитарном концерту за помоћ угроженима након земљотреса и цунамија у Индијском океану 2004. године. На АРИА музичким наградама за 2004. године, освојила је Награду за најбољу музичарку и Награду за најбољи кантри албум, за албум "Wayward Angel". Четврти студијски албум "Carnival" објављен је 19. августа 2006. у Аустралији и 12. септембра 2006. године у Сједињеним Државама. У Аустралији, албум се нашао на првом месту музичке листе, а водећи албумски сингл -{"Nothing at All"}- међу десет најбољих синглова.